﻿ CARACTERISTICI DEFINITORII ALE MODELULUI DE CONSUM MEDIU ROMÂNESC ACTUAL MARIANA STANCIU Principala destinaţie actuală a cheltuielilor gospodăriilor din România este consumul de bunuri şi servicii, al cărui ordin de mărime, în ultimul deceniu, a acoperit în jur de trei sferturi din cheltuielile totale. În anii 2001 şi 2002, acesta s-a ridicat la 73% din cheltuielile totale. Cheltuielile de consum au reprezentat, în anul 2002, în medie, 4 744,7 mii lei pe gospodărie (INS, 2003, p. 47). Distribuţia medie a cheltuielilor de consum ale gospodăriilor ce compun, la un moment dat, o anumită comunitate umană, defineşte în fapt, modelul de consum mediu al populaţiei respective. Când un astfel de model este comparat cu modele aparţinând altor comunităţi, pot fi observate o seamă de particularităţi comportamentale ce deosebesc între ele populaţiile respective, deşi acestea pot să vieţuiască în conjuncturi socioculturale sau geo-politice relativ apropiate. În cele ce urmează, vom prezenta câteva dintre caracteristicile definitorii ale modelului de consum mediu românesc actual, conturate din perspectiva explicativă a condiţiilor interne concrete de structurare ale acestuia, în ultimii 13 ani, dar şi ca rezultat al comparării lui cu modelele unor ţări din centrul şi estul Europei. Restricţiile majore care condiţionează, în mod curent, exprimarea opţiunilor de consum ale populaţiei din ţara noastră, derivă pe de o parte, din relaţiile ce se constituie între nivelul real al veniturilor populaţiei şi ponderea cheltuielilor de consum cu caracter obligatoriu, implicate de modelele de consum dominante, iar pe de altă parte, dintre înclinaţiile spre consum ale populaţiei (exprimate prin cererea efectivă de bunuri şi servicii) şi gradul de adecvare la cerere a ofertei de mărfuri. Libertatea consumatorilor din România, de a-şi satisface acele trebuinţe care definesc omul modern în societatea europeană actuală, a fost limitată sever, atât înainte de 1989, cât şi în anii tranziţiei, din cauza nivelului relativ scăzut al veniturilor, a caracterului prioritar al anumitor tipuri de cheltuieli, a limitelor ofertei de bunuri şi servicii de pe piaţă, şi, nu în ultimul rând, datorită tendinţei fireşti de a satisface la un nivel cât mai ridicat trebuinţele alimentare de bază. Valurile succesive de sărăcire a populaţiei, ce au avut loc în anii tranziţiei, au determinat manifestarea unor fenomene de excludere de la consumul unor bunuri şi servicii de bază a unor categorii largi de consumatori. Structura cheltuielilor totale de consum ale gospodăriilor din ţara noastră, în intervalul 1990–2002, evidenţiază ponderea extrem de ridicată a cheltuielilor pentru produsele alimentare la aproape toate categoriile de consumatori – exceptând, CALITATEA VIEŢII, XV, nr. 1–2, p. 25–43, Bucureşti, 2004 26 MARIANA STANCIU 2 îndeosebi în ultimii ani ai intervalului, gospodăriile al căror cap este patron. Se detaşează, astfel, gospodăriile de ţărani şi cele de şomeri (în anii 1997, 1998) şi gospodăriile de pensionari (în anii 1993, 1994), ale căror cheltuieli alimentare au avut o pondere extremă în totalul cheltuielilor de consum (tabelul nr. 1). Tabelul nr. 1 Structura cheltuielilor totale de consum ale gospodăriilor din România, în intervalul 1990–2002 (%) SALARIAŢI A* 49,4 51,4 55,9 58,0 60,0 59,856.4 58.1 54,8 50,9 50,6 49,2 46,6 NA** 36,5 36,3 34,1 30,2 27,2 28,531,4 28,6 28,5 29,2 27,8 26,8 27,5 1990 S*** 14,1 10,3 10,4 11,6 12,8 11,712,2 13,3 16,5 19,9 21,6 24,0 25,9 ŢĂRANI 1991 A* 67,0 71,4 75,1 76,6 77,1 59,357,6 58,8 58,8 57,0 57,4 73,3 71,1 NA** 22,5 21,7 18,1 16,7 15,3 33,535,9 33,8 33,5 34,4 34,8 18,8 20,3 1992 S*** 7,5 6,9 6,7 6,9 7,6 7,2 6,5 7,4 7,7 8,6 7,8 7,9 8,6 PENSIONARI 1993 A* 58,2 63,5 66,9 67,1 67,7 58,958,6 59,4 58,9 54,6 54,3 59,7 57,0 NA** 23,3 21,6 20,1 18,3 16,8 29,730,4 28,6 26,6 28,8 29,1 20,9 22,7 1994 S*** 18,5 14,9 13,0 14,6 15,5 11,411,0 12,0 14,2 16,6 16,6 19,4 20,3 ŞOMERI A* ... ... ... ... ... 62,265,5 63,3 63,2 59,6 60,1 61,6 59,3 1995 NA** ... ... ... ... ... 29,125,0 26,6 24,4 24,4 23,1 19,0 20,4 S*** ... ... ... ... ... 8,7 9,5 10,1 12,4 16,0 16,8 19,4 20,3 1996 PATRONI A* ... ... ... ... ... 42,848,1 51 46,8 44,2 36,2 39,8 39,4 1997 NA** ... ... ... ... ... 41,833,8 32,5 36,7 36,3 43,8 31,6 31,8 S*** ... ... ... ... ... 15,4 16,1 16,5 16,5 19,5 20,0 28,6 28,8 1998 LUCRĂTORI PE CONT PROPRIU A* ... ... ... ... ... ... ... ... ... ... ... 55,7 53,4 1999 NA** ... ... ... ... ... ... ... ... ... ... ... 27,3 25,6 S*** ... ... ... ... ... ... ... ... ... ... ... 17,0 21,0 2000 TOTAL GOSPODĂRII A* ... ... ... ... ... ... 57,6 58,8 57,2 53,5 53,4 55,8 53,2 2001 NA** ... ... ... ... ... ... 31,2 29,0 28,2 29,3 28,9 23,5 24,7 S*** ... ... ... ... ... ... 11,2 12,2 14,6 17,2 17,7 20,7 22,1 2002 * Cheltuieli pentru produse alimentare ** Cheltuieli pentru mărfuri nealimentare *** Cheltuieli pentru plata serviciilor Surse: Anuarele statistice ale României 1991–2002, INS (CNS). Coordonate ale nivelului de trai în România. Veniturile şi consumul populaţiei în anul 2002, INS, p. 54. 3 CARACTERISTICI DEFINITORII ALE MODELULUI DE CONSUM MEDIU 27 În anul 2002, ca şi în ceilalţi ani ai tranziţiei, ponderea cheltuielilor pentru plata impozitelor, taxelor, contribuţiilor şi cotizaţiilor a fost relativ ridicată. Pentru gospodăriile în ale căror venituri au predominat veniturile salariale, această pondere a fost de 22,6%, pentru gospodăriile de patroni ce conţin şi membri salariaţi, – 15,9%, iar pentru gospodăriile de şomeri şi pensionari, nivelul impunerii publice s-a ridicat la 8,2%, respectiv 7,8%. Cel mai puţin la acest capitol au plătit gospodăriile de lucrători pe cont propriu (5,1%) şi cele de agricultori (1,8%). Diminuarea ponderii cheltuielilor alimentare în cheltuielile totale de consum, după anul 1997, nu a avut loc în urma saturării nevoilor alimentare ale populaţiei, ci ca rezultat al creşterii presiunii economice exercitate de alte capitole ale consumului (cheltuielile de întreţinere a locuinţei, cheltuielile pentru plata serviciilor de transport etc.). Produsele alimentare consumate în cadrul gospodăriilor româneşti provin, într-o proporţie ce diferă de la un tip de gospodărie la altul, de pe piaţă ori din resursele proprii. Ponderea consumului agroalimentar din resursele propriei gospodării s-a menţinut deosebit de ridicată în anii tranziţiei, în special în gospodăriile situate în rural. În prezent, populaţia rurală din ţara noastră conţine doar în proporţie de 16–18% gospodării al căror cap este agricultor. Dar şi alte gospodării, care au pământ în proprietate (din rural sau din urban), cum sunt cele conduse de salariaţi sau pensionari, au agricultura ca a doua ocupaţie. Pentru toate aceste gospodării, agricultura joacă un rol important ca sursă de securitate alimentară, fapt demonstrat prin proporţia ridicată a consumului de alimente din resurse proprii (tabelul nr. 2). Tabelul nr. 2 Consumul de resurse alimentare din producţie proprie, în rural, în anul 1997 % din consumul alimentar al gospodăriilor de: Săraci Nonsăraci Total 63,4 68,8 67,5 Sursa: Chircă, Teşliuc (coord.), 1999, p. 40. La nivelul întregii populaţii, structura veniturilor relevă, şi în anul 2002, ponderea relativ mare a veniturilor în natură (23,8%). Din acestea, 95,4% reprezintă contravaloarea consumului de produse agroalimentare din propria producţie, din stoc, primite pentru munca prestată în alte gospodării, ori primite în dar de la rude, prieteni sau alte persoane (INS, 2003, p. 27). Pentru gospodăriile rurale, principala sursă de venituri o reprezintă producţia agricolă, care asigură peste 50% din totalul veniturilor. În anul 2002, cea mai mare parte a acestora (43,1%) a fost formată din contravaloarea consumului de produse agroalimentare din resurse proprii. Expresia cea mai elocventă a parametrilor cantitativi şi calitativi ai consumului alimentar este dată de consumul de calorii şi factori nutritivi (tabelul nr. 3). În anul 28 MARIANA STANCIU 4 2002, consumul alimentar mediu zilnic pe o persoană, pe ansamblul gospodăriilor, a fost de 2 476 calorii şi 79 gr. protide. Numărul mediu de calorii/persoană/zi a fost sub 2500 – valoare care reprezintă pragul de supravieţuire, în viziunea actuală a FAO (World Resources, 1994–1995, p. 284, 285). Acest fapt semnifică prezenţa unor dezechilibre calorice relativ mari în dieta alimentară curentă a populaţiei majoritare din ţara noastră. În anul 2002, această expresie a consumului alimentar s-a diferenţiat mult în funcţie de: – categoria socioocupaţională a capului de gospodărie – cel mai echilibrat consum l-au avut gospodăriile de pensionari (2 643 calorii şi 84,2 gr. protide), iar cel mai deficitar consum l-au avut gospodăriile de şomeri (2 242 calorii şi 70,9 gr. protide); – dimensiunea gospodăriilor – cel mai mult au consumat gospodăriile formate dintr-o singură persoană (3 303 calorii şi 104,0 gr. protide), adică cu 57,8% şi respectiv 55,5% mai mult decât consumul/persoană din gospodăriile de 6 şi mai multe persoane; – numărul de copii sub 18 ani din gospodărie – consumul alimentar mediu zilnic cel mai scăzut/persoană (1 992 calorii şi 62,6 gr. protide) s-a înregistrat în gospodăriile în care există 4 şi mai mulţi copii sub vârsta de 18 ani; – apartenenţa la o decilă de venituri sau alta; diferenţa între nivelul minim şi cel maxim al consumului a fost de 493 calorii şi 17,6 gr. protide. În general, în gospodăriile conduse de persoane cu nivel de instruire inferior şi în cele conduse de persoane de 65 ani şi peste, conţinutul caloric şi proteic al consumului alimentar a fost mai ridicat, comparativ cu cel realizat de alte categorii sociale. Între mediul rural şi cel urban, în anul 2002, diferenţele medii au fost relativ mici, consumul fiind uşor mai ridicat în rural (cu 256 calorii şi 7,9 gr. protide). În teritoriu, în anul 2002, cel mai ridicat consum mediu s-a realizat în sud-vest (2 646 calorii şi 87,2 gr. protide), iar cel mai scăzut, în Bucureşti (2 149 calorii şi 69,5 gr. protide). Dezechilibrul alimentar, creat prin ponderea mult mai mare a alimentelor de origine vegetală şi deficitul de alimente de origine animală, în raport cu limitele admise de ştiinţele nutriţiei moderne pentru un model alimentar echilibrat, pe ansamblul gospodăriilor, ca şi pentru fiecare tip de gospodărie, este specific modelului alimentar românesc de mult timp (cel puţin 20 de ani). În prezent, situaţia este ceva mai apropiată de normalitate în cazul gospodăriilor de patroni. Toate acestea s-au întâmplat în condiţiile în care, în anul 2002, populaţia majoritară din România pare să-şi fi direcţionat resursele îndeosebi spre sectorul alimentar unde, în anii anteriori, mai mult ca sigur, a realizat mari sacrificii, în scopul susţinerii celorlalte capitole ale consumului. Situaţia consumului mediu lunar, pe o persoană, la produsele alimentare de bază, pentru România, în anul 2001, este grăitoare în acest sens (tabelul nr. 4). 5 CARACTERISTICI DEFINITORII ALE MODELULUI DE CONSUM MEDIU 29 Tabelul nr. 3 Nivelul şi structura consumului alimentar exprimat în calorii şi protide, în anul 2002 Calorii Protide din care (%) din care (%) Total Total de origine de origine de origine de origine număr grame vegetală animală vegetală animală Total 2476 78,4 21,6 79,0 58,9 41,1 gospodării Gospodării de: – salariaţi 2361 78,0 22,0 75,5 57,0 43,0 – patroni 2478 75,2 24,8 80,4 51,0 49,0 – lucrători pe 2355 78,5 21,5 74,4 59,4 40,6 cont propriu – agricultori 2446 79,2 20,8 78,3 63,1 36,9 – şomeri 2242 79,8 20,2 70,9 62,9 37,1 – pensionari 2643 78,4 21,6 84,2 58,9 41,1 Gospodării din mediul: – urban 2357 78,4 21,6 75,3 78,4 21,6 – rural 2613 78,5 21,5 83,2 78,5 21,5 Sursa: Coordonate ale nivelului de trai în România. Veniturile şi consumul populaţiei în anul 2002, INS, 2003, p. 83. Tabelul nr. 4 Consumul mediu lunar pe o persoană, la unele produse alimentare, în câteva ţări central- şi est europene, în anul 2001 Carne şi Peşte şi Grăsimi Lapte Legume Ţara Pâine Zahăr Cartofi preparate conserve şi uleiuri proaspăt proaspete din carne din peşte Bulgaria 2,61 0,28 0,93 2,31 11,09 0,70 2,24 4,96 România 3,24 0,35 1,32 5,96 9,83 0,84 4,58 4,54 R. Cehă 4,70 0,40 1,35 4,60 5,79 0,92 3,40 3,12 Ungaria 5,12 – 1,60 5,55 8,73 1,48 3,67 4,81* Polonia 5,39 0,42 1,59 5,11 6,55 1,76 7,45 5,35 Slovacia 4,42 0,35 1,51 5,77 5,91 1,21 3,44 2,93 * proaspete şi conservate Sursa: CANSTAT „Buletin Statistic”, nr. 4/2002, INS. Observăm caracterul pronunţat lacto-cerealier al modelului alimentar al populaţiei din ţara noastră, această caracteristică fiind, de altfel, activă pe întreaga perioadă de tranziţie. Remarcăm că în anul 2001, populaţia României deţinea recordul absolut la consumul însumat de pâine şi cartofi ( tabelul nr. 4), ceea ce atestă încă o dată caracterul de subzistenţă al modelului alimentar dominant din ţara noastră. Structurile cheltuielilor medii pe o gospodărie, aferente ţărilor în tranziţie, în intervalul 1996–2000, relevă că, şi în context central şi est-european, ţara noastră 30 MARIANA STANCIU 6 se remarcă prin ponderile deosebit de ridicate ale cheltuielilor alimentare, comparativ cu alte ţări (graficul nr. 1). Graficul nr. 1 Ponderea cheltuielilor pentru alimente şi băuturi nealcoolice în cheltuielile totale de consum, pentru Rep. Cehă, Ungaria, România şi Bulgaria în intervalul 1996–2002 -%- 60 55,3 55 50 46,5 43,3 43,8 42,2 41,4 45 41,2 39,7 Bulgaria 38,5 40 37,5 37,4 35,9 România 35 38,0 35,235,2 34,9 34,0 30 33,2 33,3 Ungaria 25 Rep.Cehã 24,2 20 23,8 23,3 23,2 23,2 22,8 22,2 15 10 1996 1997 1998 1999 2000 2001 2002 Sursa: CANSTAT, „Buletin Statistic” nr. 4/2002, 1/2003, INS. CESTAT, „Buletin Statistic” nr. 3 /1998, INS. Cu toate acestea însă, dinamica cheltuielilor de consum reale, aferente anului 2002, arată că, în fapt, populaţia din România a cheltuit mai intens pentru servicii şi produse nealimentare, decât pentru alimente (tabelul nr. 5), acesta fiind un efect indus de prioritatea trebuinţelor de consum, corelate cu evoluţia preţurilor în sectoarele de servicii şi produse nealimentare, în anul respectiv. Doar gospodăriile al căror cap este patron şi care, per ansamblu, prezentau nivelul cel mai ridicat al cheltuielilor de consum, au realizat o dinamică a cheltuielilor reale pentru consumul alimentar cu 7,1% mai mare, comparativ cu anul 2001. Deşi cele mai ridicate ponderi ale cheltuielilor pentru produse alimentare, în totalul cheltuielilor de consum, în anii 2001 şi 2002, au fost realizate de ţărani (73,3 şi respectiv 71,1%) şi şomeri (61,6 şi respectiv 54,3%) (tabelul nr. 1), în fapt, ţăranii au realizat o dinamică a cheltuielilor reale pentru capitolul alimentar mai mare doar cu 2,5% faţă de anul anterior, în timp ce şomerii au cheltuit potrivit unei dinamici mai reduse cu 1,7 %. Toate acestea atestă, chiar şi la nivelul anului 2002, frecvenţa relativ ridicată, în masa totală a modelelor de consum din România, a modelelor familiale 7 CARACTERISTICI DEFINITORII ALE MODELULUI DE CONSUM MEDIU 31 austere, structurate la limita supravieţuirii, ceea ce a imprimat şi modelului de consum mediu o tendinţă accentuată spre subzistenţă economică şi socială. Tabelul nr. 5 Dinamica cheltuielilor totale de consum reale, pe categorii de gospodării, după statutul ocupaţional al capului gospodăriei, în anul 2002 – anul precedent = 100 – Gospodării de: Lucrători Total pe cont gospodării Agricultori Şomeri Pensionari propriu în Salariaţi Patroni activităţi neagricole 102,9 103,0 104,5 98,6 102,2 98,6 102,4 Cheltuieli totale de consum – consum 101,5 101,2 107,1 97,9 102,5 98,3 101,3 alimentar – produse 105,6 103,0 102,9 90,1 107,7 103,4 108,7 nealimentare – plata 106,2 107,3 101,5 118,1 108,3 99,6 103,1 serviciilor Sursa: Coordonate ale nivelului de trai în România. Veniturile şi consumul populaţiei în anul 2002, INS, 2003, p. 54. Analiza dinamicii cheltuielilor de consum reale, în anul 2002 faţă de 2001, pentru populaţia din România evidenţiază totuşi o evoluţie pozitivă (+2,9%) pe ansamblul gospodăriilor, cele mai mari creşteri ale cheltuielilor de consum reale fiind realizate în gospodăriile de patroni şi salariaţi (+4,5% şi respectiv +3,0%). Categoriile de gospodării cele mai defavorizate din acest punct de vedere au fost lucrătorii pe cont propriu în activităţi neagricole şi şomerii, ambele înregistrând o diminuare a dinamicii cheltuielilor de consum reale cu 1,4 procente. Remarcăm însă faptul că aceste categorii par a fi direcţionat un flux mai consistent din disponibilul lor de resurse economice – lucrătorii pe cont propriu spre servicii (+18,1), iar şomerii, spre produsele nealimentare. De asemenea, creşteri remarcabile ale dinamicii cheltuielilor reale în sfera consumului de servicii au înregistrat agricultorii (+8,3%) şi salariaţii (+7,3%). În anul 2002, la nivelul total al gospodăriilor, doar 33% dintre acestea au declarat că pot face faţă cheltuielilor, cu venitul de care dispun (tabelul nr. 6). Un astfel de model semnifică prezenţa latentă în mediul socioeconomic a numeroase premise de apariţie a unor fenomene de excluziune, pe scară largă, de la unele capitole sau oportunităţi de consum. Fenomenul de polarizare a consumului de bunuri şi servicii, survenit după anul 1990, a luat forme tot mai pregnante spre anul 2000, când s-a produs un nou val al fenomenului de sărăcire a populaţiei (în intervalul 1997–1999). Ca urmare, în 32 MARIANA STANCIU 8 anii 1997–1998, România prezenta cea mai ridicată rată a sărăciei salariale din Europa centrală şi de est (în 1998, aceasta era de 44,5%, la 4$ PPC/zi) (Transition Report, 2000, p. 107). În acelaşi timp, pentru câteva categorii restrânse de consumatori, a devenit posibilă exprimarea unor opţiuni ce semnifică un nivel al bunăstării deosebit de ridicat. Tabelul nr. 6 Distribuţia gospodăriilor în funcţie de capacitatea de a face faţă cheltuielilor, în anul 2002 Lucrător Total Salariat PatronAgricultor Şomer Pensionar pe cont gospodării propriu Ponderea gospodăriilor care pot face faţă 33,3 45,7 80,2 40,4 19,1 10,9 29,1 cheltuielilor cu venitul realizat Ponderea gospodăriilor care nu pot face faţă 66,7 54,3 19,8 59,6 80,9 89,1 70,9 cheltuielilor cu venitul realizat Sursa: Coordonate ale nivelului de trai în România. Veniturile şi consumul populaţiei în anul 2002, INS, 2003. p. 43. Un eveniment statistic remarcabil s-a petrecut în anul 2000, când pentru prima şi, până în prezent, singura dată în istoria consumului din tranziţie, gos- podăriile de patroni au alocat o pondere a veniturilor mai mare pentru achizi- ţionarea unor mărfuri nealimentare, decât pentru cele alimentare. După anul 2000, în cheltuielile de consum ale acestora a crescut ponderea resurselor alocate achiziţionării unor servicii – patronii fiind, de altfel, şi categoria socială cu cel mai ridicat consum relativ de servicii. Tot în anul 2000, se remarcă însă efortul deosebit pe care populaţia din România l-a depus pentru achitarea cheltuielilor de întreţinere a locuinţei, apă, electricitate şi alţi combustibili (peste 19% din totalul cheltuielilor de consum). Singura populaţie din zona central- şi est europeană care, în intervalul respectiv, pare să fi plătit – în cifre relative – mai mult decât românii este cea din Ungaria (pondere maximă 21,6% din cheltuielile totale de consum, în anul 1999) (graficul nr. 2). După cum se ştie însă, acest tip de consum exprimă într-o proporţie mai ridicată trebuinţele populaţiei din mediul urban – îndeosebi ale rezidenţilor la bloc – şi mai puţin trebuinţele populaţiei rurale. Ori, în anul 2000, ponderea populaţiei urbane în totalul populaţiei în Ungaria era de 63,6%, în timp ce în România, aceasta era de numai 54,6% (CESTAT, Buletin Statistic, nr. 4/2001, INS, p. 9). Aşadar, indicatorul aferent Ungariei realizează o medie ponderată între valori 9 CARACTERISTICI DEFINITORII ALE MODELULUI DE CONSUM MEDIU 33 extreme relativ mari, dar mai apropiate decât cele privind România. În zonele urbane din România, cheltuielile medii pentru serviciile legate de locuinţă au fost de 4,3 ori mai mari decât în rural. Aceasta indică o probabilitate ridicată ca populaţia urbană din România să fi plătit, în fapt, o pondere mai ridicată din veniturile sale pentru acest capitol decât populaţia urbană din Ungaria. Graficul nr. 2 Ponderea cheltuielilor pentru întreţinerea locuinţei, apă, electricitate şi alţi combustibili în cheltuielile totale de consum, pentru Rep. Cehă, Ungaria, România şi Bulgaria, în intervalul 1996–2002 24 -%- 21,6 22 20,9 20,6 20,2 20,2 19,9 Ungaria 20 19,2 18,6 18,6 18,1 17,9 Rep.Cehã 17,6 18,7 18 18,4 17,5 17,6 Bulgaria 15,6 16,9 16 15,0 16,3 14,9 15,9 15,7 România 14 12,9 14,2 13,6 12 10 1996 1997 1998 1999 2000 2001 2002 Sursa: CANSTAT, „Buletin Statistic” nr. 4/2002, 1/2003, INS. CESTAT, „Buletin Statistic” nr. 3/1998, INS. În anii 2001 şi 2002, ponderea cheltuielilor pentru întreţinerea locuinţei în totalul cheltuielilor de consum a scăzut uşor, în cazul României, de la l9,2 % în anul 2000, la 17,6 % şi respectiv 18,7 %, în condiţiile în care, în intervalul respectiv, nu a avut loc o diminuare a preţurilor utilităţilor publice (tabelul nr. 7). Fenomenul respectiv exprimă însă o rezultantă a tendinţei masive de decuplare a populaţiei de la sistemele centralizate de contorizare a consumului de utilităţi şi chiar de la sistemul de furnizare a acestora, pe fondul creşterii preţurilor utilităţilor publice. O asemenea evoluţie semnifică o schimbare importantă în modelul de consum al populaţiei urbane rezidente la bloc, din România. Evoluţiile economice aberante ale sistemului centralizat de termoficare, moştenit cu toate tarele sale de la vechiul sistem socialist, au determinat un recul puternic al toleranţei populaţiei faţă de ideea de colectivism în consum şi faţă de suportarea stoică a costurilor fraudei şi ineficienţei tehnologice. 34 MARIANA STANCIU 10 Tabelul nr. 7 Structura cheltuielilor medii pe o gospodărie în ţările central- şi est-europene, în intervalul 1996–2002 Din care, în % din total cheltuieli Anul Total cheltuieli lunare pe o persoană (în monedă naţională) 0 1 2 3 4 5 6 7 8 9 10 11 R. Cehă Alimente şi băuturi 1996 5202 24,2 3,6 8,6 13,6 8,1 1,3 10,9 1,2 11,0 0,9 nealcoolice 1997 5678 23,8 3,6 8,0 15,6 8,3 1,4 10,4 1,5 11,2 0,9 Băuturi alcoolice tutun şi 1998 6123 23,3 3,5 7,3 18,1 7,6 1,4 9,3 1,9 10,8 0,7 narcotice 1999 5975 23,2 3,4 7,0 17,5 7,7 1,6 11,3 2,5 11,3 0,5 2000 6085 23,2 3,3 6,7 18,4 7,2 1,6 10,6 3,5 10,8 0,6 Îmbrăcăminte şi 2001 6508 22,8 3,1 6,7 18,6 6,9 1,7 11,0 3,9 10,6 0,6 încălţăminte 2002 6702 22,2 3,1 6,5 19,9 6,9 1,8 10,0 4,0 10,5 0,6 Întreţinerea locuinţei, apă, Ungaria electricitate şi alţi 1996 18942 35,2 3,5 6,0 17,9 4,6 4,8 9,9 2,5 5,1 1,3 combustibili 1997 21895 33,3 5,5 5,8 18,6 4,5 4,8 9,7 3,3 4,8 1,0 1998 23740 38,0 4,1 6,7 20,6 3,8 5,3 7,7 4,2 4,1 1,1 Echipament menajer 1999 26772 35,2 4,1 6,4 21,6 3,9 5,5 8,2 4,9 4,4 1,2 2000 29694 34,9 4,2 6,3 20,2 4,5 6,2 8,0 5,6 4,6 1,1 2001 36155 34,0 4,1 6,0 20,2 4,2 6,3 9,4 5,5 4,9 1,3 Sănătate 2002 40976 33,2 4,1 5,7 20,9 4,1 5,9 9,8 5,8 4,7 1,8 Polonia Transport 1996 – – – – – – – – – – – 1997 422,62 35,7 3,1 7,0 16,5 5,3 3,8 8,3 1,8 6,2 0,9 1998 503,03 33,7 3,2 6,7 17,7 5,3 4,2 8,3 2,2 6,2 1,0 Comunicaţii 1999 549,76 31,2 3,2 6,1 18,4 6,3 4,3 9,3 2,8 6,8 1,1 2000 599,49 30,8 3,0 5,5 17,9 5,9 4,4 9,9 3,5 6,7 1,4 Activităţi recreative şi 2001 60972 31,0 3,0 5,3 18,8 4,9 4,5 8,8 4,3 6,5 1,5 cultură 2002 – – – – – – – – – – – România Educaţie 1996 159410 55,3 2,8 9,1 15,0 4,5 1,8 4,6 0,6 2,5 0,6 1997 217999 43,8 3,9 11,6 12,9 6,8 3,0 7,9 1,4 3,5 0,8 1998 343296 41,2 4,0 11,1 14,9 6,4 3,4 7,7 2,1 3,9 0,9 1999 469920 37,4 5,0 9,3 17,6 5,8 3,7 8,1 3,1 3,9 1,1 2000 656766 38,5 4,6 8,2 19,2 5,6 3,8 6,9 3,6 4,0 1,0 2001 997815 37,5 7,9 7,7 17,6 3,8 3,5 7,0 5,0 4,7 1,1 2002 1288860 35,9 7,5 7,8 18,7 4,1 3,6 7,1 5,2 4,8 0,9 11 CARACTERISTICI DEFINITORII ALE MODELULUI DE CONSUM MEDIU 35 Continuare tabelul nr. 7 0 1 2 3 4 5 6 7 8 9 10 11 Slovacia (a)b) 1996 5118 22,9 2,8 8,1 10,0 4,6 0,7 6,9 1,1 6,2 0,5 1997 4606 29,6 3,6 10,5 12,7 5,9 1,2 9,0 1,7 7,5 0,5 1998 5037 28,4 3,4 9,9 12,2 6,2 1,2 8,7 2,0 8,0 0,5 1999 5226 27,7 3,3 8,6 14,6 5,7 1,4 8,0 2,4 7,7 0,4 2000 5654 26,2 3,1 8,0 16,4 5,5 1,5 7,9 2,7 7,5 0,6 2001 6281 24,3 2,9 7,8 15,7 5,2 1,5 9,2 3,3 7,3 0,6 2002 6473 24,2 2,8 7,7 16,0 5,3 1,7 8,1 3,6 7,4 0,5 Bulgaria 1998 71847a 46,5 3,9 8,2 14,2 4,4 3,3 7,2 1,9 3,0 0,6 1999 80,75 41,4 4,8 7,1 15,9 4,4 3,9 7,6 2,8 3,8 0,6 2000 86,00 42,2 4,5 5,4 16,3 3,8 4,9 6,9 3,4 3,7 0,6 2001 91,08 43,3 4,2 4,6 15,7 3,7 5,1 6,9 4,3 3,7 0,5 2002 104,33 39,7 4,4 4,7 16,9 3,9 5,3 6,7 5,5 3,7 0,6 a = În Bulgaria 100 BGL = 1BGN a) Fără consum natural b) Fără chirii autoimputate Sursa: CESTAT „Statistical Bulletin” no 3 1998, 4/2001, INS. CANSTAT, „Statistical Bulletin” no. 4/2002, INS. Tabloul distribuţiei medii a cheltuielilor de consum ale populaţiilor din centrul şi estul Europei, pentru intervalul 1996–2002, relevă şi alte particularităţi ale comportamentului de consum al populaţiei din România (tabelul nr. 7). Între acestea, se remarcă cheltuielile relative mult mai scăzute pe care populaţia României le efectuează în scopul achiziţionării echipamentului menajer, în condiţiile în care înzestrarea locuinţelor prezintă o medie dintre cele mai scăzute în Europa. De exemplu, dotarea populaţiei din România cu aparatură radio-tv, în anii 1997 şi 1998, era dintre cele mai modeste de pe continent. Valorile indicatorilor aferenţi ţării noastre erau comparabile doar cu cele ale Spaniei (pentru aparatele radio) şi, eventual, Bulgariei (pentru televizoare) (tabelul nr. 8). Tabelul nr. 8 Înzestrarea populaţiei cu aparate de radio şi televizoare – la 1000 locuitori – Ţara Aparate de radio (în anul 1997) Televizoare (în anul 1998) Bulgaria 543 398 Republica Cehă 803 447 Franţa 937 601 Germania 948 580 Grecia 477 466 Polonia 523 413 România 327 248 Spania 333 506 Ungaria 689 437 Sursa: Economia românească, 12 ani de tranziţie, 2002, INS. 36 MARIANA STANCIU 12 Decalaje mari de înzestrare a gospodăriilor cu bunuri de folosinţă îndelungată există nu numai comparativ cu nivelul internaţional, ci şi între mediile de rezidenţă din ţara noastră (tabelul nr. 9). Tabelul nr. 9 Înzestrarea gospodăriilor din România cu bunuri de folosinţă îndelungată, pe medii de rezidenţă, în anul 2002 – număr mediu la 100 de gospodării – Gospodării din: Denumire bunuri Total gospodării Urban Rural Aragaz 85,2 95,8 71,7 Frigider 79,3 90,3 65,4 Maşină automată de spălat rufe 23,6 37,9 5,4 Maşină de cusut 21,7 21,9 21,4 Aspirator 42,3 65,6 12,8 Televizor color 68,6 85,3 47,5 Radio 44,1 41,2 47,8 CD player 3,1 5,0 0,7 Video 5,9 8,6 2,5 Computer (PC) 6,0 10,0 1,1 Telefon fix 47,6 70,4 18,7 Telefon mobil 13,6 20,2 5,3 Autoturism 21,4 28,5 12,4 Bicicletă 20,6 12,9 30,2 Sursa: Coordonate ale nivelului de trai în România. Veniturile şi consumul populaţiei în anul 2002, INS, 2003., p. 224. În ceea ce priveşte diferenţele de înzestrare a gospodăriilor pe regiuni statistice, oraşul Bucureşti se remarcă printr-o înzestrare medie mai ridicată decât celelalte regiuni, în special la obiectele de strictă necesitate, din perspectiva unor modele de consum de tip modern urban (aragaz, frigider, maşină de spălat rufe automată, aspirator, televizor color, radio, computer (PC), telefon fix şi mobil, autoturism). După mărimea gospodăriei, cele mai slab înzestrate sunt preponderent gospodăriile cu 6 sau mai multe persoane, deşi pentru diverse bunuri, mai slab înzestrate sunt cele cu 1 persoană, urmate de gospodăriile cu 2–5 persoane (tabelul nr. 10). Cheltuielile pentru mărfuri nealimentare au prezentat tendinţe diferite în intervalul 1990–2002. Pentru salariaţi, ponderea acestui tip de cheltuieli a scăzut de la 36,5% la valori sub 30%, după anul 1996, cu cea mai scăzută pondere – 26,8% – în anul 2001. Pentru ţărani, dinamica cheltuielilor nealimentare a prezentat un moment de minim în anul 1994 (15,3%), după care aceasta s-a dublat în intervalul 1995–2000. Pentru ţărani, o cădere masivă bruscă a acestor cheltuieli s-a înregistrat din nou, în anul 2001, de la 34,8 (în 2000) la 18,8%. La acest capitol, tendinţe absolut similare cu ale gospodăriilor de ţărani s-au înregistrat şi în 13 CARACTERISTICI DEFINITORII ALE MODELULUI DE CONSUM MEDIU 37 gospodăriile de pensionari. Gospodăriile ale căror cap este şomer şi-au diminuat acest tip de cheltuieli, de la 29,1% (valoare maximă) în 1995 la 19% (valoare minimă) în anul 2001. Tabelul nr. 10 Înzestrarea gospodăriilor cu bunuri de folosinţă îndelungată, după mărimea gospodăriei, în anul 2002 – număr mediu la 100 de gospodării – Gospodării formate din: Denumire Total 1 2 3 4 5 6 persoane bunuri gospodării persoanăpersoanepersoanepersoanepersoane şi mai multe Aragaz 85,2 77,0 85,9 91,3 90,3 84,9 74,6 Frigider 79,3 70,4 80,8 84,0 85,2 81,0 68,8 23,6 10,4 21,4 36,6 33,3 17,5 11,8 Maşină de spălat rufe automată Aspirator 42,3 28,4 42,3 57,6 50,3 35,8 21,2 Televizor 68,6 46,3 66,5 83,3 81,7 72,7 61,0 color Sursa: Coordonate ale nivelului de trai în România. Veniturile şi consumul populaţiei în anul 2002, INS, 2003, p. 224. Gospodăriile de patroni au alocat, în general, ponderi mult mai mari decât celelalte categorii sociale cheltuielilor nealimentare. În anul 2000, acestea au surclasat ponderea cheltuielilor alimentare, atingând valoarea record de 43,8%. În anii 2001 şi 2002, cele mai ridicate ponderi în cadrul cheltuielilor nealimentare au fost înregistrate la îmbrăcăminte şi încălţăminte (în medie de 24,5%), urmate de mijloacele auto-moto şi alte mijloace de transport, carburanţi, lubrifianţi şi alte produse de întreţinere (în medie 15,5%). Per ansamblu, această grupă de cheltuieli (îmbrăcăminte – încălţăminte şi procurarea – utilizarea mijloacelor de transport) a absorbit 39,8% din cheltuielile nealimentare, în mod diferenţiat pentru diverse categorii de gospodării (45,5% pentru salariaţi, 60,1% pentru patroni, 64,9% pentru agricultori şi 47,1% pentru gospodăriile de lucrători pe cont propriu). O proporţie destul de ridicată a resurselor cheltuite pentru mărfuri nealimentare a fost alocată cumpărării de ţigări, tutun, articole şi accesorii pentru fumat (cam 13% din total, adică mai mult de 50% din cheltuielile pentru îmbrăcăminte şi încălţăminte) (tabelul nr. 11). Nivelul de instruire al capului gospodăriei influenţează modelele de consum prin intermediul cuantumului veniturilor, dar şi prin specificul de ordin cultural şi educaţional ce se manifestă în comportamentul de consum. În anul 2002, ca şi în anul anterior, raportul între cheltuielile nealimentare ale gospodăriilor al căror cap de gospodărie are pregătire superioară şi cele ale celor cu instruire primară era de 4/1 (INS, 2003, p. 66). Cele mai mari diferenţe se observă la 38 MARIANA STANCIU 14 cheltuielile care se fac pentru încălzirea locuinţelor (combustibili lichizi şi solizi) – raportul fiind de 11/1, în sensul că cei cu nivel de instruire inferior cheltuie relativ mai mult pentru acest capitol (14,5% din totalul cheltuielilor nealimentare). Tabelul nr. 11 Nivelul cheltuielilor pentru cumpărare de mărfuri nealimentare, pe categorii de gospodării, după statutul ocupaţional al capului gospodăriei, în anul 2002 Gospodării de: Lucrători Total pe cont gospodării Agricultori Şomeri Pensionari propriu în Salariaţi Patroni activităţi neagricole Total cheltuieli, mii lei lunar pe 1173,0 1740,7 3108,4 1284,8 746,7 823,6 874,3 o gospodărie din care, în %, pentru: Îmbrăcăminte şi 24,4 27,1 27,2 26,1 28,8 21,9 19,8 încălţăminte Combustibili 8,8 4,3 1,6 7,2 18,2 6,4 14,4 lichizi şi solizi Produse medicale, 9,0 4,4 1,8 4,1 4,5 5,7 17,5 aparate şi medicamente Mijloace auto- moto şi alte mijloace de 15,4 18,4 32,9 21,0 9,9 9,3 11,5 transport, lubrifianţi şi alte produse de întreţinere Articole şi produse pentru 7,0 8,5 8,4 7,2 3,9 8,0 5,3 îngrijire personală Ţigări, tutun, articole şi 12,9 13,0 10,8 14,5 16,1 22,1 11,0 accesorii pentru fumat Sursa: Coordonate ale nivelului de trai în România. Veniturile şi consumul populaţiei în anul 2002, INS, 2003, p. 65. Cumpărarea acelor bunuri care permit o mai ridicată mobilitate geografică (mijloace auto-moto etc.) discriminează şi ele net pe cei cu instruire primară, raportul fiind de 1/4,5, în avantajul celor cu pregătire superioară (tabelul nr. 12). 15 CARACTERISTICI DEFINITORII ALE MODELULUI DE CONSUM MEDIU 39 Tabelul nr. 12 Nivelul şi structura cheltuielilor pentru cumpărarea de mărfuri nealimentare, după nivelul de instruire al capului gospodăriei, în anul 2002 Nivelul de instruire Primar*Secundar Superior Total cheltuieli, mii lei pe o gospodărie 594,3 1180,5 2432,8 din care, în % pentru: Îmbrăcăminte şi încălţăminte 22,1 25,0 23,8 Combustibili lichizi şi solizi 23,2 8,4 2,1 Produse medicale, aparate şi medicamente 13,3 8,8 7,6 Mijloace auto-moto şi alte mijloace de transport, 5,3 14,7 23,6 lubrifianţi şi alte produse de întreţinere Articole şi produse pentru îngrijire personală 3,5 7,1 8,7 Ţigări, tutun, articole şi accesorii pentru fumat 13,9 13,8 8,7 * Inclusiv fără şcoală absolvită. Sursa: Coordonate ale nivelului de trai în România. Veniturile şi consumul populaţiei în anul 2002, INS, 2003, p.66. Structura cheltuielilor nealimentare pe regiuni statistice indică faptul că, în anul 2002, populaţia din nord-vest şi sud-vest a alocat o proporţie mai ridicată a veniturilor sale pentru procurarea unor articole de îmbrăcăminte – încălţăminte (peste 28%), cel mai puţin alocând în acest scop bucureştenii (18,9%). Pentru mijloacele de transport, în cifre relative, cel mai mult cheltuie consumatorii din vestul ţării (18,5%) şi cel mai puţin cei din nord-est (11,5%). Pentru ţigări, cel mai mult cheltuie fumătorii din sud (15,5%), iar cel mai puţin, cei din nord-est (9,7%) (INS, 2003, p.70). Cheltuielile pentru plata serviciilor constituie un indicator sintetic de bază pentru evaluarea calităţii vieţii, acestea fiind influenţate de numeroşi factori, printre care enumerăm: puterea de cumpărare a veniturilor băneşti, diversitatea ofertei de servicii, ponderea sector social/sector de piaţă în cadrul ofertei de servicii, condiţiile de rezidenţă şi, nu în ultimul rând, obiceiurile de consum ale populaţiei. În anii tranziţiei, consumul de servicii a avut, pentru majoritatea categoriilor de consumatori din ţara noastră, o evoluţie corelată cu celelalte capitole mari ale consumului (alimentar şi nealimentar), în contextul satisfacerii trebuinţelor, potrivit ierarhiei clasice a priorităţilor (întâi nevoile de bază şi apoi celelalte, pe măsura cuantumului de venituri disponibile). Conjunctura economică şi socială relativ nouă din ţara noastră – generată de schimbarea raporturilor dintre preţuri, inflaţia galopantă, schimbarea obiceiurilor, dar şi a oportunităţilor de consum în sfera bunurilor şi serviciilor sociale şi de piaţă, precum şi de necesitatea menţinerii unui nivel de integrare socială cel puţin acceptabil, pentru populaţia cu venituri sub medie – a declanşat un proces de schimbare a ierarhiei trebuinţelor de consum ale populaţiei majoritare. Astfel, unele trebuinţe, altădată secundare (precum achitarea cheltuielilor de întreţinere sau/şi reparare a locuinţei, procurarea unor rechizite şcolare, procurarea unor medicamente, achitarea unor cheltuieli de transport în 40 MARIANA STANCIU 16 comun etc.) au trecut în rândurile celor de prim ordin, surclasând, în multe situaţii, chiar şi unele nevoi alimentare de bază. În general, în perioada tranziţiei, ponderea cheltuielilor pentru plata serviciilor s-a menţinut la un nivel relativ scăzut per total gospodării, atât din cauza subdezvoltării ofertei, cât şi ca urmare a nivelului relativ scăzut al veniturilor populaţiei. Aceste ponderi au atins valori ceva mai ridicate (peste 20%) începând din anul 2001. Între diversele categorii socio-ocupaţionale s-au conturat însă diferenţe mari între ponderile cheltuielilor pentru servicii, vizibile în special pe axa şomeri – patroni (8,6% respectiv 28,8%, în anul 2002). Dincolo de raporturile cheltuielilor relative, valorile absolute situează şi ele gospodăriile de patroni pe primul loc la consumul de servicii (tabelul nr.13). Tabelul nr. 13 Nivelul şi structura cheltuielilor pentru plata serviciilor, pe categorii de gospodării, după statutul ocupaţional al capului gospodăriei, în anul 2002 Gospodării de: Lucrători pe Total cont propriu gospodării Salariaţi Patroni Agricultori Şomeri Pensionari în activităţi neagricole Total cheltuieli, mii 1048,8 1641,2 2809,1 1056,1 318,4 819,8 781,3 lei lunar pe o gospodărie din care, în %, pentru: Servicii legate 54,9 53,5 42,7 50,4 48,7 57,8 58,3 de locuinţă – energie 19,1 16,8 15,9 20,0 37,3 20,8 21,1 electrică – apă, canal, 12,3 13,3 9,3 8,7 2,6 13,4 12,2 şi servicii comunale Servicii de 2,7 1,8 2,7 1,9 2,4 2,2 4,1 sănătate Servicii de 7,8 7,8 4,1 6,2 13,6 8,7 7,6 transport Servicii de 18,1 19,5 31,5 21,6 11,9 16,6 15,7 telefonie Abonamente 6,3 5,8 3,6 5,3 8,6 6,4 7,3 radio - TV Servicii de 3,2 4,0 6,3 1,8 3,4 1,8 educaţie Servicii 1,4 2,0 3,5 4,5 2,2 * 0,4 turistice * sub 0,05 Sursa: Coordonate ale nivelului de trai în România. Veniturile şi consumul populaţiei în anul 2002, INS, 2003, p.72. 17 CARACTERISTICI DEFINITORII ALE MODELULUI DE CONSUM MEDIU 41 Serviciile legate de locuinţă constituie cea mai importantă destinaţie a cheltuielilor de natura serviciilor, pentru toate categoriile de gospodării (peste 50% din total, în cazul gospodăriilor de salariaţi, şomeri, pensionari, lucrători pe cont propriu, în anul 2002). Gospodăriile de patroni înregistrează, la acest capitol, cheltuieli cu 36,7% mai mari decât cele de salariaţi şi de 7,7 ori mai mari decât la agricultori. Pentru agricultori, 76,6% din cheltuielile legate de locuinţă reprezenta, în anul 2002, plata energiei electrice. În prezent, cheltuielile pentru serviciile telefonice ocupă locul secund ca volum şi pondere în totalul cheltuielilor pentru servicii, pentru aproape toate tipurile de gospodării, dar în special pentru patroni şi salariaţi. La acest capitol, în anul 2002, patronii plăteau de 23 ori mai mult decât gospodăriile de agricultori, de 7,2 ori mai mult decât gospodăriile de pensionari, de 6,5 ori mai mult decât cele de şomeri şi de 2,8 ori mai mult decât cele de salariaţi (INS, 2003, p. 72). Cheltuielile pentru serviciile de transport diferenţiază mai puţin diversele tipuri de gospodării decât alte trebuinţe. În anul 2002, s-a dovedit că cel mai mult au cheltuit pe transport gospodăriile de salariaţi, iar cel mai puţin, cele de agricultori – raportul fiind de 3/1. În intervalul 1989–1999 a avut loc o scădere continuă (cu aproximativ 45%) a numărului de pasageri transportaţi, de la 4 517,6 milioane la 2 492,5 milioane. După anul 1999, numărul pasagerilor transportaţi a crescut foarte puţin, atingând cifra de 2 562,2 milioane, în anul 2001 (INS, 2002, Economia … p. 49). Această evoluţie semnifică o scădere masivă a mobilităţii populaţiei, care, în parte, poate fi explicată prin creşterea continuă a costurilor serviciilor de transport, din 1990 până în prezent. Iminenţa procesului de modernizare şi urbanizare a societăţii româneşti a determinat diferenţierea netă a trebuinţelor de servicii ale populaţiei, principalii factori de diferenţiere provenind din nivelul veniturilor disponibile după satisfacerea trebuinţelor de bază, specificul rezidenţei şi tipul locuinţei, gradul de ocupare a timpului de muncă, distanţa dintre domiciliu şi locul de muncă şi, nu în ultimul rând, natura ofertei de servicii de pe piaţă în funcţie de obiceiurile de consum ale populaţiei. Observând structura cheltuielilor medii pe o gospodărie în ţările central- şi est- europene, în intervalul 1996–2002, remarcăm că românii au cheltuit, în cifre relative, cel mai puţin pentru activităţi recreative, cultură şi educaţie (între 2,5 şi 4,7% procente), spre deosebire de R. Cehă, de exemplu, care a cheltuit, sistematic, în acest scop o pondere a veniturilor dirijate spre consum de peste 10% (tabelul nr. 7). Remarcabil este însă şi faptul că, în anii 1999–2001, românii au înregistrat cea mai ridicată pondere a cheltuielilor pentru cumpărarea unor băuturi alcoolice, tutun şi narcotice (7,9% în anul 2001), spre deosebire de celelalte populaţii central- 42 MARIANA STANCIU 18 şi est-europene, care au prezentat ponderi mult mai mici la acest capitol. Potrivit datelor INS (2002, p. 52), ponderea persoanelor care consumă în mod curent băuturi alcoolice, în totalul populaţiei din România, era de 15,6% în anul 2002. Dintre acestea, 20% consumau până la o jumătate de litru de băuturi alcoolice tari pe zi. Cele mai afectate de alcoolism, ca de altfel şi de obiceiul de a fuma, erau persoanele cu nivel mai scăzut de instruire, între care se remarcă agricultorii, dar şi o parte dintre patroni şi lucrătorii pe cont propriu. Astfel de obiceiuri de consum produc în mod clar numeroase prejudicii atât în plan social-relaţional cât şi în sfera sănătăţii publice. Înclinaţia mai accentuată a populaţiei din ţara noastră spre utilizarea în consum a unor droguri licite sau ilicite (narcotice) a crescut în anii tranziţiei, în ciuda dinamicii mult mai ridicate a preţurilor, în ţara noastră decât în celelalte ţări în tranziţie, la produsele respective. Politicile de descurajare economică a acestor obiceiuri de consum din România s-au dovedit, sistematic, ineficiente, fiind puternic subminate prin activităţile de promovare comercială a produselor incri- minate, prin amploarea ridicată a contrabandei cu produsele respective, dar şi prin inconsistenţa educaţiei în rândurile tinerilor şi adulţilor, în sensul ieşirii din sfera dependenţei faţă de asemenea obiceiuri de consum, precum şi prin lipsa ofertei sociale de oportunităţi viabile de tratare medicală a efectelor de dependenţă. * * * Aşadar, în anii tranziţiei, în cadrul modelului de consum mediu românesc s-au manifestat următoarele tendinţe principale: – a avut loc un amplu curent de polarizare a consumului, la toate capitolele, cu accente speciale în sfera consumului de servicii şi de bunuri nealimentare; în acest context, fenomenele de excludere de la consum s-au exprimat pe scară socială largă, vizând accesul la bunuri şi servicii de bază în structurarea unor modele de consum de tip modern; – dezechilibrul alimentar cronic al populaţiei majoritare (iniţiat înainte de anul 1989) s-a adâncit, afectând în special familiile care au în îngrijire copii; – în cadrul cheltuielilor de consum totale, a crescut presiunea cheltuielilor cu caracter obligatoriu (pentru întreţinerea locuinţei şi alte servicii), ceea ce a contribuit masiv la deteriorarea structurilor consumului alimentar; pe acest fond, au fost iniţiate o seamă de microstrategii de supravieţuire, valorificând producţia agroalimentară a propriei gospodării; – comparativ cu realităţile existente în acest domeniu, în alte ţări central- şi est-europene, ca efect al unor factori conjugaţi, ponderea cheltuielilor pentru băuturi alcoolice, ţigări şi narcotice a devenit deosebit de ridicată în totalul cheltuielilor de consum de la noi. 19 CARACTERISTICI DEFINITORII ALE MODELULUI DE CONSUM MEDIU 43 BIBLIOGRAFIE 1. Chircă C., Teşliuc E. D., De la sărăcie la dezvoltare rurală, Banca Mondială, CNS, 1999. 2. Stanciu M., Structuri moderne ale consumului european, Editura Genicod, 2001. 3. CESTAT, „Buletin statistic”, 1998, nr. 1, 3, 2000, nr. 4, 2001, nr. 4. 4. CANSTAT, „Buletin statistic”, 2002, nr. 4. 5. CANSTAT, „Buletin statistic”, 2003, nr. 1. 6. INS, 1990–2002, Anuarele Statistice ale României. 7. INS, Economia românească, 12 ani de tranziţie, 2002. 8. INS, Coordonate ale nivelului de trai în România. Veniturile şi consumul populaţiei în anul 2002, 2003. 9. Transition Report, European Bank for Reconstruction and Development, 2000, p. 107. 10. World resources 1994–1995, p. 284, 285. 